ddrg/super_eurlex huggingface dataset:
DA Den Europæiske Unions Tidende C 95/8

Rettens dom af 16. februar 2017 — Tubes Radiatori mod EUIPO — Antrax It (Radiatorer)

(Sag T-98/15) (1)

((EF-design - ugyldighedssag - EF-design, der gengiver en radiator - tidligere design - ugyldighedsgrund - manglende individuel karakter - artikel 6 og artikel 25, stk. 1, litra b), i forordning nr. 6/2002 - EUIPO’s opfyldelse af en dom om annullation af en afgørelse truffet af et af dets appelkamre - retten til at blive hørt - opfordring til at fremlægge beviser og fremsætte bemærkninger efter Rettens afsigelse af dom om annullation - mættet kunstform))

(2017/C 095/14)

Processprog: italiensk

Parter

Sagsøger: Tubes Radiatori Srl (Resana, Italien) (ved advokaterne S. Verea, K. Muraro, M. Balestriero og P. Menapace)

Sagsøgt: Den Europæiske Unions Kontor for Intellektuel Ejendomsret (først ved P. Bullock og S. Di Natale, derefter ved S. Di Natale og L. Rampini, som befuldmægtigede)

Den anden part i sagen for appelkammeret ved EUIPO og intervenient ved Retten: Antrax It Srl (Resana, Italien) (ved advokat L. Gazzola)

Sagens genstand

Søgsmål anlagt til prøvelse af afgørelse truffet den 9. december 2014 af Tredje Appelkammer ved EUIPO (sag R 1643/2014-3) vedrørende en ugyldighedssag mellem Antrax It og Tubes Radiatori.

Konklusion

1) Afgørelse truffet den 9. december 2014 af Tredje Appelkammer ved Den Europæiske Unions Kontor for Intellektuel Ejendomsret (EUIPO) (sag R 1643/2014-3) annulleres.

2) I øvrigt frifindes EUIPO.

3) EUIPO bærer sine egne omkostninger og betaler omkostningerne afholdt af Tubes Radiatori Srl.

4) Antrax It Srl bærer sine egne omkostninger.

(1) EUT C 138 af 27.4.2015.
DA Den Europæiske Unions Tidende C 95/9

Rettens dom af 15. februar 2017 — Morgese m.fl. mod EUIPO — All Star (2 STAR)

(Sag T-568/15) (1)

((EU-varemærker - indsigelsessag - ansøgning om registrering af EU-figurmærket 2 STAR - det ældre EU-figurmærke ONE STAR - relativ registreringshindring - risiko for forveksling - artikel 8, stk. 1, litra b), i forordning (EF) nr. 207/2009))

(2017/C 095/16)

Processprog: engelsk

Parter

Sagsøgere: Giuseppe Morgese (Barletta, Italien) Pasquale Morgese (Barletta) og Felice D’Onofrio (Barletta) (ved advokat D. Russo)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo og G. Sakalaite-Orlovskiene, som befuldmægtigede)

Den anden part i sagen for appelkammeret ved EUIPO og intervenient(er) ved Retten: All Star CV (Hilversum, Nederlandene) (ved solicitor C. Sleep)

Sagens genstand

Søgsmål anlagt til prøvelse af afgørelse truffet den 1. juli 2015 af Femte Appelkammer ved EUIPO (sag R 1906/2014-5) vedrørende en indsigelsessag mellem All Star, på den ene side, og G. Morgese, P. Morgese og F. D’Onofrio, på den anden side

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Giuseppe Morgese, Pasquale Morgese og Felice D’Onofrio betaler sagens omkostninger.

(1) EUT C 398 af 30.11.2015.
DA Den Europæiske Unions Tidende C 78/22

Rettens dom af 2. februar 2017 — International Management Group mod Kommissionen

(Sag T-29/15) (1)

((Udviklingssamarbejde - det årlige handlingsprogram for Myanmar/Burma, der skal finansieres over EU’s almindelige budget - gennemførelsesafgørelse for budgettet - ændring - annullationssøgsmål - retsakt, der kan anfægtes - antagelse til realitetsbehandling - begrundelsespligt - princippet om forsvarlig økonomisk forvaltning - princippet om god forvaltningsskik - gennemsigtighed - klageadgang - berettiget forventning))

(2017/C 078/29)

Processprog: engelsk

Parter

Sagsøger: International Management Group (Bruxelles, Belgien) (ved solicitors M. Burgstaller og C. Farrell samt barrister E. Wright)

Sagsøgt: Europa-Kommissionen (ved J. Baquero Cruz og S. bartelt, som befuldmægtigede)

Sagens genstand

Påstand nedlagt i henhold til 263 TEUF om annullation af Kommissionens gennemførelsesafgørelse C(2014) 9787 final af 16. december 2014, om ændring af gennemførelsesafgørelse C(2013) 7682 final vedrørende det årlige handlingsprogram 2013 for Myanmar/Burma, der skal finansieres over Den Europæiske Unions almindelige budget.

Konklusion

1) Europa-Kommissionen frifindes.

2) International Management Group betaler sagens omkostninger.

(1) EUT C 81 af 9.3.2015.
DA Den Europæiske Unions Tidende C 78/23

Rettens dom af 25. januar 2017 — Almaz-Antey Air and Space Defence mod Rådet

(Sag T-255/15) (1)

((Fælles udenrigs- og sikkerhedspolitik - restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed - indefrysning af midler - juridisk person, som materielt eller finansielt støtter tiltag, der underminerer eller truer Ukraines territoriale integritet, suverænitet og uafhængighed - proportionalitet - begrundelsespligt - ret til forsvar - ret til effektiv domstolsbeskyttelse - grundlæggende rettigheder - åbenbart urigtigt skøn))

(2017/C 078/31)

Processprog: engelsk

Parter

Sagsøger: Joint-Stock Company »Almaz-Antey« Air and Space Defence Corp., tidligere OAO Concern PVO Almaz-Antey (Moskva, Rusland) (ved advokaterne A. Haak, C. Stumpf, M. Brüggemann og B. Thiemann)

Sagsøgt: Rådet for Den Europæiske Union (først ved N. Rouam og J.-P. Hix, som befuldmægtigede, derefter ved J.-P. Hix og P. Mahnič Bruni, som befuldmægtigede)

Sagens genstand

Påstand nedlagt i henhold til 263 TEUF om annullation af Rådets afgørelse (FUSP) 2015/432 af 13. marts 2015 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 70, s. 47), af Rådets gennemførelsesforordning (EU) 2015/427 af 13. marts 2015 om gennemførelse af Rådets forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 70, s. 1), af Rådets afgørelse (FUSP) 2015/1524 af 14. september 2015 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 239, s. 157), af Rådets gennemførelsesforordning (EU) 2015/1514 af 14. september 2015 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 239, s. 30), af Rådets afgørelse (FUSP) 2016/359 af 10. marts 2016 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2016, L 67, s. 37), af Rådets gennemførelsesforordning (EU) 2016/353 af 10. marts 2016 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2016, L 67, s. 1), og af Rådets skrivelse af 31. juli 2015, for så vidt som disse retsakter vedrører sagsøgeren og fastholder denne på listen over de enheder, der er omfattet af restriktive foranstaltninger

Konklusion

1) Rådet for Den Europæiske Union frifindes.

2) Joint-Stock Company »Almaz-Antey« Air and Space Defence Corp. betaler sagens omkostninger.

(1) EUT C 294 af 7.9.2015.
DA Den Europæiske Unions Tidende C 78/23

Rettens dom af 2. februar 2017 — European Dynamics Luxembourg og Evropaïki Dynamiki mod Kommissionen

(Sag T-74/15) (1)

((Annullationssøgsmål - offentlige tjenesteydelseskontrakter - EU-udbudsprocedure - tjenesteydelser vedrørende udvikling, undersøgelser og support i forbindelse med informationssystemer (ESP DESIS III) - anmodninger om leveringer udstedt inden for rammerne af det samme parti - mekanisme til iværksættelse af fornyet konkurrence - afvisning af bud - tildelingskriterier - begrundelsespligt - unormalt lavt bud - påstand om skadeserstatning))

(2017/C 078/30)

Processprog: engelsk

Parter

Sagsøgere: European Dynamics Luxembourg SA (Luxembourg, Luxembourg) og Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (først ved advokaterne I. Ampazis og M. Sfyri, derefter ved advokaterne M. Sfyri, C.N. Dede og D. Papadopoulou)

Sagsøgt: Europa-Kommissionen (først ved L. Cappelletti og F. Moro, som befuldmægtigede, bistået af advokaterne P. Wytinck og B. Hoorelbeke, derefter ved F. Moro, som befuldmægtiget, bistået af advokaterne P. Wytinck og B. Hoorelbeke, og endelig ved F. Moro og S. Delaude, som befuldmægtigede, bistået af advokaterne P. Wytinck og B. Hoorelbeke)

Sagens genstand

Søgsmål dels i henhold til artikel 263 TEUF med påstand om annullation af Kommissionens afgørelser om afvisning af sagsøgernes bud på anmodningen om tilbud med referencen DESIS III-000455-6000494078-REQ-01 vedrørende udvikling af en prototype til et interaktivt profileringsinstrument og på anmodningen om et tilbud med referencen DESIS III-000485-600049078-REQ-01 for udvikling af et modul til EuroGroups-registret inden for rammerne af parti 4 i udbud DIGIT/R2/PO/2013/029 (EUT 2013/S 219-380314), dels i henhold til artikel 268 TEUF med påstand om erstatning for fortabelse af muligheden for at gennemføre den anden af de omhandlede kontrakter.

Konklusion

1) Kommissionens afgørelse, indeholdt i skrivelsen af 8. december 2014, om afvisning af sagsøgernes bud på anmodningen om tilbud med referencen DESIS III-000455-6000494078-REQ-01 vedrørende udvikling af en prototype til et interaktivt profileringsinstrument annulleres.

2) I øvrigt frifindes Kommissionen.

3) Hver part betaler sine egne omkostninger.

(1) EUT C 171 af 26.5.2015.
1)

Kommissionens gennemførelsesafgørelse 2014/950/EU af 19. december 2014 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt angår korrektionen på 5 007 867,36 EUR, fradraget på 2 318 055,75 EUR og den finansielle virkning på 2 689 811,61 EUR hvad angår de udgifter, som Den Hellenske Republik har afholdt på området for udvikling af landdistrikterne ELFUL Akse 2 (2007-2013, arealrelaterede foranstaltninger) for regnskabsåret 2009 på grund af svagheder i systemet til identifikation af landbrugsparceller (LPIS) og i kontrollerne på stedet (anden søjle, ansøgningsår 2008).
DA Den Europæiske Unions Tidende C 144/37

Rettens dom af 16. marts 2017 — Capella mod EUIPO — Abus (APUS)

(Sag T-473/15) (1)

((EU-varemærker - indsigelsessag - ansøgning om et EU-ordmærke APUS - det ældre nationale ordmærke ABUS - relativ registreringshindring - artikel 8, stk. 1, litra b), i forordning (EF) nr. 207/2009 - risiko for forveksling - på hinanden følgende begrænsninger af registreringsansøgningen for appelkammeret - artikel 43, stk. 1, i forordning nr. 207/2009 - appelkammerets kompetence - artikel 64, stk. 1, i forordning nr. 207/2009 - retten til at blive hørt - artikel 75, andet punktum, i forordning nr. 207/2009 - regel 13, stk. 3, i forordning (EF) nr. 2868/95))

(2017/C 144/49)

Processprog: tysk

Parter

Sagsøger: Capella EOOD (Sofia, Bulgarien) (ved advokat F. Henkel)

Sagsøgt: Den Europæiske Unions Kontor for Intellektuel Ejendomsret (EUIPO) (ved S. Hanne, som befuldmægtiget)

Den anden part i sagen for appelkammeret ved EUIPO og intervenient ved Retten: Abus August Bremicker Söhne KG (Wetter, Tyskland) (ved advokat G. Hallwachs)

Sagens genstand

Søgsmål anlagt til prøvelse af afgørelse truffet den 2. juni 2015 af Fjerde Appelkammer ved EUIPO (sag R 117/2014–4) vedrørende en indsigelsessag mellem Abus August Bremicker Söhne og Capella.

Konklusion

1) Afgørelse truffet den 2. juni 2015 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R117/2014-4) annulleres.

2) EUIPO bærer sin egne omkostninger og betaler de af Capella EOOD afholdte omkostninger.

3) Abus august Bremicker Söhne KG bærer sine egne omkostninger.

(1) EUT C 328 af 5.10.2015.
DA Den Europæiske Unions Tidende C 144/34

Rettens dom af 24. marts 2017 — Estland mod Kommissionen

(Sag T-117/15) (1)

((Annullationssøgsmål - landbrug - fælles markedsordning - foranstaltninger, som skal træffes på grund af nye medlemsstaters tiltrædelse - beløb, der skal afkræves for de overskudsmængder af sukker, der ikke er fjernet fra markedet - anmodning om ændring af en endelig kommissionsbeslutning - afvisning af anmodningen - retsakt, der ikke kan gøres til genstand for et søgsmål - bekræftende retsakt - ingen nye væsentlige oplysninger - afvisning))

(2017/C 144/44)

Processprog: estisk

Parter

Sagsøger: Republikken Estland (ved K. Kraavi-Käerdi, som befuldmægtiget)

Sagsøgt: Europa-Kommissionen (først ved L. Naaber-Kivisoo og P. Ondrůšek, som befuldmægtigede, derefter ved avocat M. Ondrůšek, bistået af M. Kärson)

Intervenient til støtte for sagsøgeren/sagsøgerne: Republikken Letland ved I. Kalniņš og D. Pelše, som befuldmægtigede

Sagens genstand

Søgsmål anlagt i henhold til artikel 263 TEUF om annullation af den beslutning, der angiveligt er indeholdt i Kommissionens skrivelse af 22. december 2014, hvorved den afviste at ændre sin beslutning 2006/776/EF af 13. november 2006 om de beløb, der skal afkræves for de mængder overskudssukker, der ikke er fjernet fra markedet (EUT 2006, L 314, s. 35).

Konklusion

1) Sagen afvises.

2) Republikken Estland bærer sine egne omkostninger og betaler de af Europa-Kommissionen afholdte omkostninger.

3) Republikken Letland bærer sine egne omkostninger.

(1) EUT C 171 af 26.5.2015.
DA Den Europæiske Unions Tidende C 129/17

Rettens dom af 14. marts 2017 — Bank Tejarat mod Rådet

(Sag T-346/15) (1)

((Fælles udenrigs- og sikkerhedspolitik - restriktive foranstaltninger over for Iran med henblik på at forhindre nuklear spredning - indefrysning af midler - fornyet opførelse af sagsøgeren på listerne - begrundelsespligt - åbenbart urigtigt skøn - retskraft - magtfordrejning - grundlæggende rettigheder))

(2017/C 129/28)

Processprog: engelsk

Parter

Sagsøger: Bank Tejarat (Teheran, Iran) (ved solicitors S. Zaiwalla, P. Reddy og A. Meskarian, M. Brindle, QC, og barrister R. Blakeley)

Sagsøgt: Rådet for Den Europæiske Union (ved M. Bishop og A. Vitro, som befuldmægtigede)

Sagens genstand

Påstand støttet på artikel 263 TEUF om annullation af Rådets afgørelse (FUSP) 2015/556 af 7. april 2015 om ændring af afgørelse 2010/413/FUSP om restriktive foranstaltninger over for Iran (EUT 2015, L 92, s. 101) og af Rådets gennemførelsesforordning (EU) 2015/549 af 7. april 2015 om gennemførelse af forordning (EU) nr. 267/2012 om restriktive foranstaltninger over for Iran (EUT 2015, L 92, s. 12), for så vidt som disse vedrører sagsøgeren.

Konklusion

1) Rådet for Den Europæiske Union frifindes.

2) Bank Tejarat betaler sagens omkostninger.

(1) EUT C 302 af 14.9.2015.
DA Den Europæiske Unions Tidende C 121/25

Rettens dom af 1. marts 2017 — Universiteit Antwerpen mod REA

(Sag T-208/15) (1)

((Voldgiftsklausul - syvende rammeprogram for forskning, teknologisk udvikling og demonstration (2007-2013) - Marie Curie-aktioner - begyndende forskere - indkaldelse af forslag FP7-People-ITN-2008 - tilskudsaftaler - støtteberettigede omkostninger - tilbagebetaling af de udbetalte beløb - begrebet modtagelse af forskere - proportionalitet))

(2017/C 121/36)

Processprog: engelsk

Parter

Sagsøger: Universiteit Antwerpen (Anvers, Belgien) (ved advokaterne P. Teerlinck og P. de Bandt)

Sagsøgt: Forvaltningsorganet for Forskning (REA) (ved S. Payan-Lagrou og V. Canetti, som befuldmægtigede, bistået af advokaterne D. Waelbroeck og A. Duron)

Sagens genstand

Søgsmål anlagt i henhold til artikel 272 TEUF med påstand om, dels at det fastslås, at tilskudsaftale nr. 238214 »C7« (Cerebrokortikal kontrol: celler, kredsløb, beregning og klinik) og nr. 238686 »Cerebnet« (Timing og plasticitet i det olivo-cerebrale system), som er indgået som led i indkaldelse af forslag FP7-People-ITN-2008, ikke kan fortolkes således, at modtagerne er forpligtet til alene i deres egne lokaler at uddanne begyndende forskere, og dermed at det bekræftes, at REA ikke kunne finde, at den del af omkostningerne, der vedrører uddannelsen af tre begyndende forskere i andre lokaler end sagsøgerens, ikke var støtteberettigede, dels at REA tilpligtes at betale omkostningerne til uddannelse af disse begyndende forskere, som meddelt af sagsøgeren, med tillæg af renter at regne fra den dato, hvor betalingerne i henhold til aftalerne forfaldt til betaling.

Konklusion

1) Forvaltningsorganet for Forskning (REA) betaler Universiteit Antwerpen 45 526,73 EUR, svarende til betalingen af visse støtteberettigede omkostninger i medfør af aftalen »Cerebnet« nr. 238686, der er indgået inden for det syvende rammeprogram for forskning, teknologisk udvikling og demonstration (2007-2013), med tillæg af kontraktbestemte renter fra den dato, hvor dette beløb forfaldt til betaling i henhold til den nævnte aftale.

2) I øvrigt frifindes Forvaltningsorganet for Forskning.

3) Forvaltningsorganet for Forskning og Universiteit Antwerpen bærer deres egne omkostninger.

(1) EUT C 270 af 17.8.2015.
DA Den Europæiske Unions Tidende C 213/26

Rettens dom af 16. maj 2017 — Landeskreditbank Baden–Württemberg — Förderbank mod ECB

(Sag T-122/15) (1)

((Økonomisk og monetær politik - tilsyn med kreditinstitutter - artikel 6, stk. 4, i forordning (EU) nr. 1024/2013 - artikel 70, stk. 1, i forordning (EU) nr. 468/2014 - Den Fælles Tilsynsmekanisme - ECB’s beføjelser - de nationale myndigheders decentraliserede udøvelse - vurdering af, om et kreditinstitut er signifikant - behovet for ECB’s direkte tilsyn))

(2017/C 213/34)

Processprog: tysk

Parter

Sagsøger(e): Landeskreditbank Baden–Württemberg — Förderbank (Karlsruhe, Tyskland) (først ved advokaterne A. Glos, K. Lackhoff og M. Benzing, derefter A. Glos og M. Benzing)

Sagsøgt: Den Europæiske Centralbank (ECB) (først ved E. Koupepidou, R. Bax og A. Riso, som befuldmægtigede, derefter ved E. Koupepidou og R. Bax, bistået af H.-G. Kamann)

Intervenient til støtte for sagsøgte: Europa-Kommissionen (ved W. Mölls og K.-P. Wojcik, som befuldmægtigede)

Sagens genstand

Søgsmål anlagt i henhold til artikel 263 TEUF om annullation af ECB’s afgørelse ECB/SSM/15/1 af 5. januar 2015, truffet i henhold til artikel 6, stk. 4, og artikel 24, stk. 7, i Rådets forordning (EU) nr. 1024/2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63), hvorved ECB har afvist at anse sagsøgeren for at udgøre en mindre signifikant enhed som omhandlet i samme forordnings artikel 6, stk. 4

Konklusion

1) Den Europæiske Centralbank (ECB) frifindes.

2) Landeskreditbank Baden-Württemberg — Förderbank bærer sine egne omkostninger og betaler de af Den Europæiske Centralbank afholdte omkostninger.

3) Europa-Kommissionen bærer sine egne omkostninger.

(1) EUT C 178 af 1.6.2015.
DA Den Europæiske Unions Tidende C 202/15

Rettens dom af 11. maj 2017 — Deza mod ECHA

(Sag T-115/15) (1)

((REACH - udarbejdelse af en liste over stoffer, der er identificeret med henblik på senere at blive optaget i bilag XIV til forordning (EF) nr. 1907/2006 - supplement til optagelsen af stoffet bis(2-ethylhexyl) phtalat (DEHP) på denne liste - artikel 57 og 59 i forordning nr. 1907/2006))

(2017/C 202/27)

Processprog: tjekkisk

Parter

Sagsøger: Deza, a.s. (Valašské Meziříčí, Den Tjekkiske Republik) (ved advokat P. Dejl)

Sagsøgt: Det Europæiske Kemikalieagentur (ECHA) (først ved M. Heikkilä, W. Broere og T. Zbihlej, derefter ved Heikkilä, M. Broere og C. Buchanan, som befuldmægtigede, bistået af advokaterne M. Procházka og M. Mašková)

Intervenienter til støtte for sagsøgte: Kongeriget Danmark (ved C. Thorning og N. Lyshøj Malte, som befuldmægtigede), Kongeriget Nederlandene (ved M. Bulterman, B. Koopman og H. Stergiou, som befuldmægtigede), Kongeriget Sverige (ved E. Karlsson, L. Swedenborg, A. Falk, C. Meyer-Seitz, U. Persson og N. Otte Widgren, som befuldmægtigede) og Kongeriget Norge (ved K. Moen og K. Moe Winther, som befuldmægtigede)

Sagens genstand

Søgsmål anlagt i henhold til artikel 263 TEUF om annullation af en afgørelse truffet den 12. december 2014 af ECHA’s administrerende direktør, hvorved den eksisterende registrering af det kemiske stof DEHP på listen over stoffer, der var identificeret med henblik på senere at blive optaget i bilag XIV til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1, berigtiget i EUT 2007, L 136, s. 3), er blevet ændret, således at dette stof også identificeres som et stof med hormonforstyrrende egenskaber, og som kan have alvorlige virkninger på miljøet, som i det hele omhandlet i denne forordnings artikel 57, litra f).

Konklusion

1) Det Europæiske Kemikalieagentur (ECHA) frifindes.

2) Deza a.s. bærer sine egne omkostninger og betaler de af ECHA afholdte omkostninger, herunder dem, der opstod i forbindelse med sagen om foreløbige forholdsregler.

3) Kongeriget Danmark, Kongeriget Nederlandene, Kongeriget Sverige og Kongeriget Norge bærer hver deres egne omkostninger.

(1) EUT C 178 af 1.6.2015.
DA Den Europæiske Unions Tidende C 195/20

Rettens dom af 4. maj 2017 — JYSK mod Kommissionen

(Sag T-403/15) (1)

((Annullationssøgsmål - EFRU - artikel 41, stk. 3, i forordning (EF) nr. 1038/2006 - afslag på ydelse af et finansielt bidrag til et stort projekt - virksomhed med ansvar for projektets gennemførelse - ikke umiddelbart berørt - afvisning))

(2017/C 195/26)

Processprog: engelsk

Parter

Sagsøger: JYSK sp. z o.o. (Radomsko, Polen) (ved advokat H. Sønderby Christensen)

Sagsøgt: Europa-Kommissionen (først ved R. Lyal, B.-R. Killmann og M. Clausen og derefter ved R. Lyal og B.-R. Killmann, som befuldmægtigede)

Sagens genstand

En påstand støttet på artikel 263 TEUF om annullation af Kommissionens afgørelse C(2015) 3228 af 11. maj 2015 om afslag på ydelse af et finansielt bidrag fra Den Europæiske Fond for Regionaludvikling (EFRU) til det store projekt »European Regional Centre — Intelligent Logistics Systems«, som er en del af det operationelle program »Innovativ økonomi«, som Republikken Polen har oprettet for programmeringsperioden 2007-2013.

Konklusion

1) Sagen afvises.

2) JYSK sp. z o.o bærer deres egne omkostninger og betaler Europa-Kommissionens omkostninger.

(1) EUT C 311 af 21.9.2015.